Document ID: 32009R0900

32009R0900
L 256/12
SLUŽBENI LIST EUROPSKE UNIJE
25.09.2009.
UREDBA KOMISIJE (EZ) br. 900/2009
od 25. rujna 2009.
o odobrenju selenometionina dobivenog od Saccharomyces cerevisiae CNCM I-3399 kao dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
budući da:
(1)
Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja.
(2)
U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Taj zahtjev je popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
(3)
Zahtjev se odnosi na odobrenje pripravka selenometionina dobivenog od Saccharomyces cerevisiae CNCM I-3399 kao dodatka hrani za sve vrste životinja i njegovo razvrstavanje u kategoriju dodataka hrani za životinje „Nutritivni dodaci”.
(4)
Europska agencija za sigurnost hrane (Agencija) je zaključila u mišljenju od 5. svibnja 2009. (2) da selenom obogaćeni kvasci, uglavnom selenometionin, od Saccharomyces cerevisiae CNCM I-3399 nema nepovoljan učinak na zdravlje životinja, zdravlje ljudi ili na okoliš i da korištenje tog pripravka predstavlja izvor bioraspoloživog selena te da ispunjava uvjete za nutritivni dodatak za sve vrste. Agencija ne smatra da postoji potreba za posebnim zahtjevima za praćenje nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
(5)
Procjena pripravka pokazuje da su ispunjeni uvjeti za izdavanje odobrenja previđeni člankom 5. Uredbe (EZ) br. 1831/2003. U skladu s tim, potrebno je odobriti korištenje tog pripravka kako je definirano u Prilogu ovoj Uredbi.
(6)
Mjere predviđene u ovoj Uredbi su u skladu s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak definiran u Prilogu koji pripada kategoriji dodataka za životinje „Nutritivni dodaci” i funkcionalnoj skupini „Mješavina elemenata u tragovima” odobrava se kao dodatak hrani za životinje u hranidbi životinja pod uvjetima utvrđenim u Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. rujna 2009.

Labels: 0
17
6